I astrofysikken brukes begrepet flukskanal om et område i rommet som et sterkt magnetfelt passerer gjennom, og hvor materiens oppførsel (vanligvis ionisert gass eller plasma) blir sterkt påvirket av feltet. Flukskanaler blir vanligvis funnet omkring stjerner, deriblant Solen, som har mange flukskanaler som er fra flere titalls til hundrevis av km i diameter. Solflekker er også knyttet til større flukskanaler som er 2500 km idiameter. Noen planeter har også flukskanaler; en slik flukskanal finnes mellom Jupiter og månen Io.